13/Sv. 60 Službeni list Europske unije 131 32010R0238 23.3.2010. SLUŽBENI LIST EUROPSKE UNIJE L 75/17 UREDBA KOMISIJE (EU) br. 238/2010 od 22. ožujka 2010. o izmjeni Priloga V. Uredbi (EZ) br. 1333/2008 Europskog parlamenta i Vijeća u odnosu na zahtjeve za označivanje pića s više od 1,2 % alkohola i koja sadrže određena prehrambena bojila (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 1333/2008 Europskog parla- menta i Vijeća od 16. prosinca 2008. o prehrambenim aditivi- ma (!), a posebno njezin članak 24. stavak 3., budući da: (1) — U Prilogu V. Uredbi (EZ) br. 1333/2008 se utvrđuje popis prehrambenih bojila za koja na deklaraciji mora biti naveden dodatni podatak da ta bojila mogu imati nepovoljan učinak na aktivnost i pažnju djece. (2) _ Iznimka od tog pravila je već predviđena u Prilogu V. Uredbi (EZ) br. 1333/2008 za hranu u kojoj se bojilo koristi za označivanje zdravstvene ispravnosti ili drugo označivanje mesnih proizvoda ili za žigosanje ili dekora- tivno bojanje ljuski jaja. (3) — Bojila navedena u Prilogu V. Uredbi (EZ) br. 1333/2008 mogu se koristiti u određenim alkoholnim pićima, kao što su aromatizirana vina, aromatizirana pića na bazi vina i aromatizirani kokteli na bazi vina, voćna vina, jabukovača, kruškovača i određena jaka alkoholna pića. Uzimajući u obzir da proizvodi koji sadrže više od 1,2 % alkohola nisu namijenjeni djeci, dodatno označivanje predviđeno u Prilogu V. Uredbi (EZ) br. 1333/2008 nije stoga potrebno niti primjereno za takvu hranu. (4) — Stoga je potrebno na odgovarajući način izmijeniti Prilog V. Uredbi (EZ) br. 1333/2008. (5) — Mjere predviđene ovom Uredbom u skladu su s mišlje- njem Stalnog odbora za prehrambeni lanac i zdravlje životinja, a nije im se usprotivio ni Europski parlament ni Vijeće, DONIJELA JE OVU UREDBU: Članak 1. Prilog V. Uredbi (EZ) br. 1333/2008 mijenja se kako slijedi: Bilješka ,(*) S izuzetkom hrane u kojoj se bojilo (boja) koristi(-e) za označivanje zdravstvene ispravnosti ili drugo označivanje mesnih proizvoda ili za žigosanje ili dekorativno bojanje ljuski jaja" zamjenjuje se sljedećim: »(*) S izuzetkom: (a) hrane u kojoj se bojilo(-a) koristi(-e) za označivanje zdravstvene ispravnosti ili drugo označivanje mesnih proizvoda ili za žigosanje ili dekorativno bojanje ljuski jaja; i (b) pića koja sadrže više od 1,2 % alkohola." Članak 2. Ova Uredba stupa na snagu dvadesetog dana od dana objave u Službenom listu Europske unije. Primjenjuje se od 20. srpnja 2010. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 22. ožujka 2010. (!) SL L 354, 31.12.2008., str. 16. Za Komisiju Predsjednik Josć Manuel BARROSO